OpenLLM-France/wikimedia huggingface dataset:
# Arantxa Tapia

Miren Arantzazu Tapia Otaegi (1963ko irailaren 24a, Astigarraga), ezagunagoa Arantxa Tapia gisa, gipuzkoar politikari jeltzalea da. Hiru legealdiz Eusko Jaurlaritzako sailburua izan zen, Iñigo Urkullu lehendakariaren hiru gobernuetan. 2012ko abenduaren 17tik aurrera Eusko Jaurlaritzako Ekonomiaren Garapena eta Azpiegituretako Sailburua izan zen. Gainera, 2016an Azpiegitura sailburu ere bilakatu zen. 2020ko irailean, Iñigo Urkullu Lehendakariak Ekonomiaren Garapen, Jasangarritasun eta Ingurumen sailburu izendatu zuen bere hirugarren gobernuan.
Nafarroako Unibertsitateak Gipuzkoan duen gaur egungo Tecnun-en ikasi zuen ingeniaritza industriala eta bertan egin zen doktore 1992an "Sendoak diren aldagai anitzezko PI kontroladoreen diseinu eta garapena eta potentzia erreaktibo eta tensioaren erregulazio sekundarioan duten aplikazioa" lanarekin, cum laude kalifikazioarekin. 1992an hasi zen klaseak ematen EHUn, eta han "Sistemas de transporte" eta "Teoría de los elementos finitos" eman zituen eta katedraduna da Euskal Herriko Unibertsitatean (EHU). Ibilbide gehiena ikerlari eta irakasle gisa egin du, unibertsitatean. Politikan sartu baino lehen, Donostiako Eskola Politeknikoaren zuzendaria izan zen, beste hainbat karguren artean.
2005an politikan sartu zen. Orduan, Garraio eta Herri Lan sailburuorde izendatu zuten, Juan Jose Ibarretxeren Gobernuan. Ondoren Mugikortasun eta Lurralde Antolakuntza diputatua izan zen Gipuzkoako Aldundian, Markel Olano ahaldun nagusiarekin. Horren ostean, lurralde horretako zerrenda jeltzalearen burua izan zen 2011ko Espainiako hauteskunde orokorretan.
Espainiako Diputatuen Kongresuan EAJren Hezkuntza bozeramaile izan da, besteak beste, eta, azken asteetan, PPko Jose Ignacio Wert ministroaren erreformaren aurka egin du.

## Erreferentziak

* ↑ «Sailburuak» Berria 2016-11-25.
* ↑ Tecnun eskolako tesiak 1983-1993 artean
* ↑ Arantxa Tapia CV (PDF), Eusko Jaurlaritza https://www.irekia.euskadi.eus/uploads/attachments/8882/tapia_otaegi_arantxa_eu.pdf

## Kanpo estekak

* Arantza Tapia sailburu berriaren biografia. Eitb.com
* Datuak: Q982764
* Multimedia: Arantza Tapia / Q982764
# Arantza (botanika)

Botanikan, arantza landare batzuetako zurtoin, hosto eta sustraietan izaten den atal zorrotz eta gogorra da, kasu batzuetan landareen transpirazioa murriztu eta horien ur-beharrak murriztea (horregatik ohikoak dira klima lehorreko landareetan, kaktusetan esaterako) eta, beste batzuetan, animalien aurkako babestea helburu dituena.

## Kanpo estekak

* Datuak: Q201851
* Multimedia: Thorns, spines and prickles / Q201851
# Arantza Aldezabal

Arantza Aldezabal Roteta (Pasai Antxo, Gipuzkoa, 1967ko urriaren 3a) biologia zientzietan doktorea da (UPV/EHU). 2008tik UPV/EHUko Landare-Biologia eta Ekologia Saileko Irakasle Agregatua da eta ikerketari dagokionez, FisioKlima-AgroSosT deritzon Ikerketa-Taldean, “Larratzearen Ekologia eta lurzoru-landare-animalia elkarrekintzak” izeneko ikerketa-lerroaren ikerlari nagusia da. UEUren talde eragileko kidea ere bada 2023tik.

## Ikerketa

FisioKlima-AgroSosT deritzon Ikerketa-Taldeko kidea da, “Larratzearen Ekologia eta lurzoru-landare-animalia elkarrekintzak” izeneko ikerketa-lerroaren ikerlari nagusia. Instituto Pirenaico de Ecología (IPE-CSIC) ikerketa-zentroan egin zuen doktore tesia eta ondoren doktoratu ondoko 2 urteko ibilbidea NEIKER Zentru Teknologikoan.
1997an doktoratu zen Pirinioetako mendiko abeltzaintza-sistemari buruzko tesiarekin, eta handik aurrera lurzoru-landare-animalia trinomioaren arteko elkarrekintzen azterketara bideratu du bere ikerketa, baita flora eta habitat mehatxatuen azterketa eta kudeaketara ere. Ordutik hona, 65 ikerketa-proiektu, kontratu, zerbitzu tekniko eta ekintza berezietan parte hartu du, erakunde bat baino gehiagotako ikerketa-taldeekin kolaborazio-sare zabala eraikiz (IPE-CSIC, James Hutton Institute, BC3, NEIKER-Tecnalia). Horri esker, diziplina anitzeko lan-taldeak egituratuz, azken urteetan eskualde atlantiarreko mendiko artzaintza-sistemaren iraunkortasunaren inguruko ikerketa sustatu du, helburu argi batekin: hobeto ulertzea aldaketa globalaren eta mendi-eremuetako biodibertsitatearen arteko elkarrekintza, eremu horien iraunkortasuna bermatuko duen kudeaketa eraginkorrena diseinatzen laguntzeko.

## UEUkidea

Udako Euskal Unibertsitateko talde eragileko kidea da 2023tik. UEUren Natur ZIentzien saileko kidea ere bada. IkerGazte kongresuan Batzorde Zientifikoko kide ere bada (2019, 2021 eta 2023).

## Erreferentziak

* ↑ «Arantza Aldezabal, FisioKlima-AgroSosT ikerketa Taldeko kidea.» FisioKlima-AgroSosT (UPV/EHU) (Noiz kontsultatua: 2023-03-03).
* ↑ https://www.ueu.eus/komunikazioa/albisteak/arantza-aldezabal
* ↑ (Gaztelaniaz) Aldezabal Roteta, Arantza. (1997). «Análisis de la interaccion vegetacion-grandes herviboros en las comunidades supraforestales del parque nacional de Ordesa y Monte Perdido.» www.educacion.gob.es (UPV/EHU - TESEO) (Noiz kontsultatua: 2023-03-03).
* ↑ «Talde eragilea» www.ueu.eus (Noiz kontsultatua: 2023-03-03).
* ↑ «Natur Zientzien IV. Topaketa: Itsumustuka. :: ikasi :: Udako Euskal Unibertsitatea» www.ueu.eus (Noiz kontsultatua: 2021-04-17).
* ↑ «Ikergazte Kongresuko Batzordeak» IkerGazte 2023 (UEU) (Noiz kontsultatua: 2023-03-03).

## Ikus, gainera

* Udako Euskal Unibertsitatea
* NEIKER-Tecnalia

## Kanpo estekak

* Arantza Aldezabal RotetaInguma-datu basean (25 erreferentzia)
* FisioKlima-AgroSosT
* Datuak: Q56513328
# Armando Picchi estadioa

Armando Picchi estadioa, italieraz Stadio Armando Picchi, Italiako Livorno hirian dagoen futbol estadio bat da, Toskana eskualdean. A.S. Livorno Calcio taldearen jokalekua da.
1935ean inauguratu zen eta 19.238 ikusleentzako edukiera du.

## Kanpo estekak

* Datuak: Q777535
* Multimedia: Stadio Armando Picchi / Q777535
# Armangita

Armangita oxido motako minerala da.

## Ezaugarriak

Armangita oxido mineralaren formula kimikoa hau da: ${\ce {Mn2+26(AsO3)14(HAsO3)4(CO3)}}$. Sistema trigonalaren arabera sortzen ditu kristalak. Mohs eskalaren arabera duen gogortasunaren balioa 4 da.

## Erreferentziak

* 1 2 (Ingelesez) «Armangite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q3623016
* Multimedia: Armangite / Q3623016
# Armani

Giorgio Armani S.P.A. (ˈdʒordʒo arˈmaːni ahoskatua) Italiako luxuzko konpainia ospetsu bat da, modako artikuluak, maletak, erlojuak, perfumeak eta abar diseinatzen dituena. 1975ean Giorgio Armanik eta Sergio Galeottik sortu zuten. Hainbat marka kudeatzen ditu, nagusienak Giorgio Armani, Armani Collezioni, Emporio Armani, Armani Jeans, Armani Junior, Armani Exchange eta Armani Casa izanda.

## Erreferentziak

* ↑ "Armani builds different brands", www.wsj.com

## Kanpo estekak

* Datuak: Q635484
* Multimedia: Armani / Q635484
# Armando Tito Larrea

Armando Tito Larrea (Guaranda, Ekuador, 1943ko maiatzaren 11-2024ko uztailaren 28a) Ekuadorko futbolaria izan zen, Ekuadorreko historiako ezkerreko aurrelari onenetarikoa.

## Jokalari gisa

Bere ibilbideko urte asko Quitoko Liga klubean jokatu zituen, eta U. Católica taldean amaitu zuen bere ibilbidea. 1963ko Libertadores Kopan Everest indartu zuen.

## Selekzio nazionala

Nazioartekoa izan zen Ekuadorreko futbol selekzioarekin 10 alditan. Oso entzutetsua da 1966ko Ingalaterrako Munduko Futbol Txapelketarako kanporaketan Txileren aurka baliogabetu zioten gola.

### Nazioarteko partaidetzak

* 1963ko Amerika Kopa

## Klubak

| Kluba | Herrialdea | Urtea |
| Quitoko Liga | Ekuador | 1960-1962 |
| CD Everest | Ekuador | 1963 |
| Quitoko Liga | Ekuador | 1964 |
| Deportivo Quito | Ekuador | 1965 |
| Quitoko Liga | Ekuador | 1966-1970 |
| Unibertsitate Katolikoa | Ekuador | 1971-1974 |

## Palmaresa
### Probintzietako txapelketak

| Izenburua | Kluba | Herrialdea | Urtea |
| Andearteko Txapelketa Profesionala | Quitoko Liga | Ekuador | 1960 |
| Andearteko Txapelketa Profesionala | Quitoko Liga | Ekuador | 1961 |
| Andearteko Txapelketa Profesionala | Quitoko Liga | Ekuador | 1966 |
| Andearteko Txapelketa Profesionala | Quitoko Liga | Ekuador | 1967 |

### Txapelketa nazionalak

| Izenburua | Kluba | Herrialdea | Urtea |
| Ekuadorreko Txapelketa | Quitoko Liga | Ekuador | 1969 |

## Erreferentziak

* ↑ «Luto en el fútbol ecuatoriano: falleció Armando Larrea» Diario Olé 2024-07-28.
* ↑ El rey de la Punta izquierda
* ↑ Participaciones internacionales

## Kanpo estekak

* Datuak: Q16532584
# Aplocheilidae

Aplocheilidae arrain ziprinodontiformeen familia da. Hegoaldeko Asiako eta Madagaskarreko ur gezan bizi dira. Urtaro lehorrean bere arrautzak jarduerarik gabe daude baina euritsuan jaio eta hilabete batean helduak dira.

## Erreferentziak

* ↑ Joseph S. Nelson. (1994). Fishes of the World. John Wiley & Sons, 232 or. ISBN 0-471-54713-1..
* ↑ Olney, John E.. (1998). Encyclopedia of Fishes. San Diego: Academic Press, 151–152 or. ISBN 0-12-547665-5..

## Kanpo estekak

* Datuak: Q133314
* Multimedia: Aplocheilidae / Q133314
* Espezieak: Aplocheilidae
# Asahi Haga

Asahi Haga (japonieraz: 芳賀 日陽, 2000ko uztailaren 30a - ) Japoniako futbolaria da.
Hainbat futbol taldetan jokatu du, esaterako FC Tokyo.

## Kanpo loturak

* (Japonieraz) J.League Data Site
* Datuak: Q58234231
# Asada (kraterra)

Asada kraterra Ilargiko talka-krater bat da. LQ13 lau-angelukoan dago. 12,4 kilometroko diametroa du. Izena Asada Goryuren omenez darama.

## Erreferentziak

* (Ingelesez) (WGPSN), IAU Working Group for Planetary System Nomenclature. (2013ko otsailaren 13a). Gazetteer of Planetary Nomenclature. 1:1 Million-Scale Maps of the Moon. Nazioarteko Astronomia Elkartea / USGS.
* (Ingelesez) Andersson, L. E.; Whitaker, E. A.,. (1982). NASA Catalogue of Lunar Nomenclature. NASA RP-1097.
* (Ingelesez) Blue, Jennifer. (25 de julio de 2007). Gazetteer of Planetary Nomenclature. USGS.
* (Ingelesez) Bussey, B.; Spudis, P.. (2004). The Clementine Atlas of the Moon. Cambridge University Press ISBN 0-521-81528-2.
* (Ingelesez) Cocks, Elijah E.; Cocks, Josiah C.. (1995). Who's Who on the Moon: A Biographical Dictionary of Lunar Nomenclature. Tudor Publishers ISBN 0-936389-27-3..
* (Ingelesez) McDowell, Jonathan. (15 de julio de 2007). Lunar Nomenclature. Jonathan's Space Report.
* (Ingelesez) Menzel, D. H.; Minnaert, M.; Levin, B.; Dollfus, A.; Bell, B.. (1971). Report on Lunar Nomenclature by The Working Group of Commission 17 of the IAU. , 136 or..
* (Ingelesez) Moore, Patrick. (2001). On the Moon. Sterling Publishing Co ISBN 0-304-35469-4.
* (Ingelesez) Price, Fred W.. (1988). The Moon Observer's Handbook. Cambridge University Press ISBN 0521335000..
* (Ingelesez) Rükl, Antonín. (1990). Atlas of the Moon. Kalmbach Books ISBN 0-913135-17-8.
* (Ingelesez) Webb, Rev. T. W.. (1962). Celestial Objects for Common Telescopes, 6ª edición revisada. Dover ISBN 0-486-20917-2.
* (Ingelesez) Whitaker, Ewen A.. (2003). Mapping and Naming the Moon. Cambridge University Press 978-0-521-54414-6.
* (Ingelesez) Wlasuk, Peter T.. (2000). Observing the Moon. Springer ISBN 1-85233-193-3.
* (Ingelesez) Lunar Impact Crater Database. Lunar and Planetary Institute (USRA).

## Kanpo estekak

* Datuak: Q720218
* Multimedia: Asada (crater) / Q720218
# Asaeli Tuivuaka

Asaeli Tuivuaka, (Fiji, 1995eko abenduaren 22a), 15eko eta 7ko errugbi jokalari fijiarra da. Bere ohiko postua hegalekoa da. Egun, Italiako Zebre taldean jokatzen du.

## Bizitza

Bere osaba Setefano Cakau -Fiji rugby sevens taldeko kapitaina- izan zen.
Bere anaiak, Mario Senimolik, zazpiko errugbian jokatu zuen Fijiko Tabadamu Rugby Club-en, baina, 2011n, entrenatzen ari zela, zelaian hil zen.

## Ibilbidea

2017an, Fijian Drua taldeak kontratatu zuen Rugby Txapelketa Nazionalean lehiatzeko.
2019an, zazpikoan debuta egin zuen nazioartean, eta, 2020ko Udako Olinpiar Jokoetan, Fijiko zazpiko errugbi proban, talde garailean izan zen.2020ko Udako Olinpiar Jokoetan, Tokio 2020an (Tokio), urrezko domina irabaziko du Fijiko taldearekin, Zeelanda Berrikoaren (zilarrekoa) eta Argentinakoaren (brontzezkoa) aurretik sailkatuz. Hauek osatuko dute Fijiko taldea: Napolioni Bolaca, Vilimoni Botitu, Meli Derenalagi, Sireli Maqala, Iosefo Masi, Waisea Nacuqu, Kalione Nasoko, Semi Radradra, Aminiasi Tuimaba, Asaeli Tuivuaka, Jerry Tuwai, Josua Vakurunabili eta Jiuta Wainiqolo-k.
2021ean, Parmako Zebre taldean sartu zen.

## Olinpiar-emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Zazpiko-errugbia gizonezkoa. |

## Erreferentziak

* ↑ Personal tragedy fuelling Fijian Asaeli Tuivuaka's rise on the sevens circuit. .
* ↑ Asaeli ‘The Tank’ Tuivuaka fuelled by the loss of his father and brother – Planet Sevens. .
* ↑ Asaeli TUIVUAKA. .
* ↑ «Asaeli Tuivuaka» olympedia.org 2022-01-29an.<ref>«Asaeli Tuivuaka» Olympics.com 2022-02-04an begiratua (Gaztelaniaz)
* ↑ Il neo-campione olimpico con la nazionale a sette figiana Asaeli Tuivuaka firma con le Zebre. 2021-09-01.
* ↑ "Zazpiko-errugbia, gizonezkoa, emaitzak 2020" olympedia.org (Ingelesez)

## Kanpo estekak

** All.Rugby
** European Professional Club Rugby
** It's Rugby
** World Rugby Sevens Series
* Datuak: Q107659092
* Multimedia: Asaeli Tuivuaka / Q107659092
# Asahi Ishiwata

Asahi Ishiwata (japonieraz: 石渡 旭, Ishiwata Asahi, 1996ko apirilaren 8a -) Japoniako futbolaria da.
Hainbat futbol taldetan jokatu du, esaterako Fukushima United FC.

## Kanpo estekak

* (Japonieraz) J.League Data Site
* Datuak: Q64735443
# Asada-ke!

Asadatarrak! (japonieraz: 浅田家!, Asada-ke!) 2020ko Ryōta Nakano japoniar zinema zuzendariaren komedia dramatikoa da.

## Sinopsia

Oharra: Atal honek istorio osoa edo amaiera argitzen du.
Asada familian, denek dute amets sekretu bat: aitari suhiltzailea izatea gustatuko litzaioke, anaia nagusiari 1 Formulako pilotua, eta amak yakuza baten emazte gisa imajinatzen zuen bere burua. Masashik ere argi du: argazkilari bihurtu nahi du. Bere lanari esker, denak konturatuko dira zoriontasuna eskura dutela.

## Aktoreak

* Kazunari Ninomiya : Masashi Asada
* Satoshi Tsumabuki : Yukihiro Asada
* Haru Kuroki : Wakana Kawakami
* Masaki Suda : Yōsuke Ono
* Jun Fubuki : Junko Asada
* Mitsuru Hirata : Akira Asada
* Makiko Watanabe
* Yukiya Kitamura : Kenzō Shibukawa
* Maho Nonami
* Tarō Suruga
* Nobue Iketani
* Ryūto Iwata : Masashi Asada (gaztea)
* Tsubasa Nakagawa : Yukihiro Asada (gaztea)

## Erreferentziak

* ↑ «Asada-ke!» Berria 2023-01-21 CC BY-SA 4.0 lizentziapean.

## Kanpo estekak

* Datuak: Q85881954
# Asahi Breweries

Asahi Breweries, Ltd. (japonieraz: アサヒビール株式会社, Asahi Biiru Kabushiki Gaisha) garagardoak eta gaseosak ekoizten dituen enpresa japoniarra da. 1987an bere arerioa zen Sapporo Brewery gainditu eta, egun, herrialdeko merkatuko liderra da.

## Kanpo estekak

* Webgune ofiziala
* Datuak: Q720479
* Multimedia: Asahi Breweries / Q720479
# Asahi Graph

Asahi Graph (japonieraz: アサヒグラフ, Asahi Gurafu) Japoniako astekari grafikoa izan zen, 1923tik 2000ra bitarte argitaratu zena.
Asahi Graph 1923ko urtarrilaren 25ean hasi zen Asahi Shinbunsharen eguneroko gehigarri gisa (Asahi Shimbunen editorea eta, laster, baita Asahi Camerarena ere); 1923ko irailaren 1era arte iraun zuen horrek, Tokioko lurrikara handiak gelditu zuenean. Astekari bezala itzuli zen azaroaren 14tik aurrera. 1926an, Asahi Graphicekin bateratu zen, argitaletxearen Osakako adarra 1921eko urtarrilaren 2tik argitaratzen zuen astekaria.
Asahi Graphek Bigarren Mundu Gerran biziraun zuen eta Life aldizkari estatubatuarraren baliokide japoniar gisa berpiztu zen. Aldizkariaren azken ale arrunta 2000ko urriaren 13koa da.

## Kanpo estekak

* Datuak: Q17452513
* Multimedia: Asahi Graph / Q17452513
# Asahi-dake

Asahi mendia (japonieraz: 旭岳, Asahi-dake) Japoniako Hokkaido uharteko mendi altuena da, 2.291 metro dituena. Daisetsuzan Parke Nazionalaren barnean dago.

## Geografia

Uhartearen erdialdean kokaturik dago, Asahikawa hiriaren alboan. Daisetsuzan multzo bolkarikoaren parte da.

## Geologia

Holozenoan altxaturiko estratobolkana da. Ez da oso aktiboa eta ez da erupzio handirik ezagutzen, ez behintzat azken mende eta erdian japoniarrek ingurua populatu zutenetik. Hala ere tefrokronologia eta erradiokarbonoaren bidez erupzio txikiak izan dituela ikusi da, azkenengoa 1739an.
Bestalde fumarola sulfurikoen aktibitate handia du.

## Iruditegia

* Asahi mendia neguan.
* Fumarolak mendian.
* Daisetsuzan Parke Nazionala.

## Ikus, gainera

* Daisetsuzan Parke Nazionala

## Kanpo estekak

* Datuak: Q2271725
* Multimedia: Mount Asahi (Daisetsuzan) / Q2271725
# Ashley Tisdale

Ashley Michelle Tisdale (West Deal, New Jersey, Ameriketako Estatu Batuak, 1985eko uztailaren 2a - ) amerikar aktore, abeslari eta modeloa da. Disney Channelek eginiko High School Musicalen parte hartu du nahiz eta urte batzuk lehenago hasi aktore lanetan adibidez, Zack eta Codyn eta bi horietan hartu zuen fama. Abeslari moduan, Headstrong izan da lehen diskoa.

## Biografia

Ashley Tisdale New Jerseyen jaio zen Lisa Morris eta Mike Tisdalen bigarren alaba moduan. Jennifer Tisdale aktorearen ahizpa txikia da. Ron Popeil asmatzaile dirudunaren urruneko lehengusina da bere aitonaren aldetik. 3 urterekin hasi zen antzerki lanetan. Urte horietan etxez aldatu zen Valenciara, Kalifornia, eta hor ikasi eta graduatu zen 2003. urtean.

### Bizitza profesionala

Iragarkietan modelo moduan agertzeaz gain, High School Musicalen Sharpay Evansen papera lortu zuen eta hortik aurrera bere diskoak salmenta gehiago izan du.
1990eko hamarkadaren bukaeran Ashleyk paper txikitxoak lortu zituen telesaioetan, adibidez "Zazpigarren zerua", "Boston public" edo "Charmed" eta gainera "Donnie Darco" filmean ere papertxo bat izan zuen. Pixka bat geroago "The Hughleys" eta "Still Stading" telesaioetan parte hartu zuen. Bi urte beranduago "Zack eta Cody"ren castingean aurkeztu zen eta Maddie Fitzpatricken papera lortu zuen.
2005 urtean High School Musicaleko castingera aurkeztu zen Gabriella Montezen papera eskuratu nahian. Azkenean, Sharpay Evansen papera eman zioten eta "Bop to the top" edo "what I've been looking for" bezalako abestiak abestu ditu.
* Datuak: Q127471
* Multimedia: Ashley Tisdale / Q127471
# Ashley udalerria, Washington konderria (Illinois)

Ashley udalerria Ameriketako Estatu Batuetako Illinois estatuko udalerri bat da, Washington konderrian. Azken zentsuaren arabera 761 biztanle zituen, 24.44 milia karratu (63.3 km$^2$) eremuan.

## Ekonomia

2020ko zentsuaren arabera, Ashley udalerrian 341 etxebizitza zeuden. Per capita diru-sarrerak 31.341 estatubatuar dolar ziren.

## Kanpo estekak

* Datuak: Q4805623
# Ashley Heights (Ipar Carolina)

Ashley Heights Ameriketako Estatu Batuetako erroldak esleitutako leku bat da. Hoke konderrian dago, Ipar Carolina estatuan. 301 biztanle ditu, 5,750268 kilometro koadroko azaleran banatuta.

## Ikus, gainera

* Hoke konderria

## Kanpo estekak

* Datuak: Q2023343
# Ashley Judd

Ashley Judd, jaiotza-izenaz Ashley Tyler Ciminella, (Los Angeles, Kalifornia, 1968ko apirilaren 19a) estatubatuar aktore eta ekintzaile politikoa da. Naomi Judden alaba eta Wynonna Judden ahizpa da, biak country-abeslariak.

## Filmografia
### Filmak

| Urtea | Izenburua | Rola |
| 1992 | Kuffs | Margo-dendaren jabearen emaztea |
| 1993 | Ruby in Paradise | Ruby Lee Gissing |
| 1994 | Love Can Build a Bridge | Herself |
| 1995 | Heat | Charlene Shiherlis |
| 1995 | Smoke | Felicity |
| 1995 | The Passion of Darkly Noon | Callie |
| 1996 | A Time to Kill | Carla Brigance |
| 1996 | Normal Life | Pam Anderson |
| 1997 | Kiss the Girls | Dr. Kate McTiernan |
| 1997 | The Locust | Kitty |
| 1998 | Simon Birch | Rebecca Wenteworth |
| 1999 | Double Jeopardy | Elizabeth "Libby" Parsons |
| 1999 | Eye of the Beholder | Joanna Eris |
| 2000 | Where the Heart Is | Lexie Coop |
| 2001 | Someone Like You | Jane Goodale |
| 2002 | Frida | Tina Modotti |
| 2002 | Divine Secrets of the Ya-Ya Sisterhood | Vivi Abbott Walker gaztetan |
| 2002 | High Crimes | Claire Kubik |
| 2004 | De-Lovely | Linda Porter |
| 2004 | Twisted | Jessica Shepard |
| 2006 | Come Early Morning | Lucy Fowler |
| 2007 | Bug | Agnes White |
| 2007 | India's Hidden Plague | Bere burua |
| 2009 | Helen | Helen Leonard |
| 2009 | Crossing Over | Denise Frankel |
| 2010 | Tooth Fairy | Carly Harris-Thompson |
| 2011 | Dolphin Tale | Lorraine Nelson |
| 2011 | Flypaper | Kaitlin |
| 2013 | Olympus Has Fallen | Margaret Asher lehen dama |
| 2014 | Divergent | Natalie Prior |
| 2014 | The Identical | Louise Wade |
| 2014 | Dolphin Tale 2 | Lorraine Nelson |
| 2014 | Big Stone Gap | Ave Maria Mulligan |
| 2014 | Love is a Verb | Narratzailea |
| 2015 | The Divergent Series: Insurgent | Natalie Prior |
| 2016 | The Divergent Series: Allegiant | Natalie Prior |
| 2016 | Barry | Ann Dunham |
| 2016 | Good Kids | Gabby |
* Datuak: Q228645
* Multimedia: Ashley Judd / Q228645
# Ashley Lawrence (futbolaria)

Ashley Elizabeth Lawrence, (Toronto (Kanada), 1995eko ekainaren 12a), futbolean aritzen den kirolari kanadarra da.
2016ko Udako Olinpiar Jokoetan (Rio de Janeiro), esku hartu, eta brontzezko domina eskuratu zuen; 2020ko Udako Olinpiar Jokoetan, (Tokio), berriz, urrezko domina eskuratu zuen; bietan futbolean eta Kanada ordezkatuz. Tokion, Suediako taldearen (zilarrezko domina) eta AEBko taldearen (bronzezko domina) aurretik sailkatu zen Kanadako taldea.
Tokion, honako hauek osatzen zuten Mexikoko taldea: Stephanie Labbé, Allysha Chapman, Kadeisha Buchanan, Shelina Zadorsky, Quinn, Deanne Rose, Julia Grosso, Jayde Riviere, Adriana Leon, Ashley Lawrence, Desiree Scott, Christine Sinclair, Évelyne Viens, Vanessa Gilles, Nichelle Prince, Janine Beckie, Jessie Fleming, Kailen Sheridan, Jordyn Huitema, Sophie Schmidt, Gabrielle Carle eta Erin McLeodek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro Brasil | 03 ! | Futbola, emakumezkoa. |
| 2020 | Tokio Japonia | 01 ! | Futbola, emakumezkoa. |

## Erreferentziak

* ↑ «Ashley Elizabeth Lawrence» olympedia.org (Ingelesez)
* ↑ «Ashley Elizabeth Lawrence» olympics.com (Gaztelaniaz)

## Kanpo estekak

* Datuak: Q15727786
* Multimedia: Ashley Lawrence / Q15727786
# Ashley Miles

Ashley Miles (San Antonio, Texas), 1985eko martxoaren 3a) AEBetako gimnasta artistikoa da, eta 2001eko munduko brontzezko domina lortu zuen taldekako lehiaketan.

## Kirolari ibilbidea
### 2001

2001ean Ganten (Belgika) egindako Munduko Lehiaketan, taldekako brontzezko domina lortu zuen, Errumaniaren (urrea) eta Errusiaren (zilarra) atzetik, eta taldekideak hauek izan ziren: Tasha Schwikert, Katie Heenan, Tabitha Yim, Rachel Tidd eta Mohini Bhardwaj.

## Erreferentziak

* ↑ Ashley Miles Named National Collegiate Gymnast of the Year. .

## Kanpo estekak

* Datuak: Q4805521
# Ashley Olsen

Ashley Fuller Olsen (Sherman Oaks, Kalifornia, 1986ko ekainaren 13a) estatubatuar aktore ohia, moda-diseinatzailea, eta enpresaburua da. Mary-Kate ahizpa bikia eta biak bederatzi hilabete zituztenean hasi ziren antzezten. Biek 1987 eta 1995 bitartean iraun zuen Full House telesailean Michelle Tanner izeneko pertsonaia antzeztu zuten txandaka. Horrez gain, hainbat filmetako protagonista izan ziren. Ondorioz, Olsen bikiak izenez egin ziren ezagunak.
2012ko martxoan Mary-Kate eta biek antzezteari utziko ziotela adierazi zuten, modaren industrian aritzeko.

## Kanpo estekak

* Datuak: Q1193914
* Multimedia: Ashley Olsen / Q1193914
# Ashley Postell

Ashley Postell (Cheverly, Maryland, Estatu Batuak, 1986ko ekainaren 9a) AEBetako gimnasta artistikoa da. 2002an munduko txapelduna izan zen oreka-barran.

## Kirolari ibilbidea
### 2002

Debrecenen (Hungaria) egindako Munduko Lehiaketan, oreka barrako proban urrea lortu zuen, Oana Ban errumaniarraren (zilarra) eta Irina Yarotska ukrainarraren (brontzea) aurretik.

## Erreferentziak

* ↑ Ficha Ashley Postell. .

## Kanpo estekak

* Datuak: Q4805559
* Multimedia: Ashley Postell / Q4805559